శివ షడక్షరీ స్తోత్రమ్

||ఓం ఓం||
ఓఙ్కారబిన్దు సంయుక్తం నిత్యం ధ్యాయన్తి యోగినః |
కామదం మోక్షదం తస్మాదోఙ్కారాయ నమోనమః || ౧ ||

||ఓం నం||
నమన్తి మునయః సర్వే నమన్త్యప్సరసాం గణాః |
నరాణామాదిదేవాయ నకారాయ నమోనమః || ౨ ||

||ఓం మం||
మహాతత్వం మహాదేవ ప్రియం ఙ్ఞానప్రదం పరమ్ |
మహాపాపహరం తస్మాన్మకారాయ నమోనమః || ౩ ||

||ఓం శిం||
శివం శాన్తం శివాకారం శివానుగ్రహకారణమ్ |
మహాపాపహరం తస్మాచ్ఛికారాయ నమోనమః || ౪ ||

||ఓం వాం||
వాహనం వృషభోయస్య వాసుకిః కణ్ఠభూషణమ్ |
వామే శక్తిధరం దేవం వకారాయ నమోనమః || ౫ ||

||ఓం యం||
యకారే సంస్థితో దేవో యకారం పరమం శుభమ్ |
యం నిత్యం పరమానన్దం యకారాయ నమోనమః || ౬ ||

షడక్షరమిదం స్తోత్రం యః పఠేచ్ఛివ సన్నిధౌ |
తస్య మృత్యుభయం నాస్తి హ్యపమృత్యుభయం కుతః ||

శివశివేతి శివేతి శివేతి వా
భవభవేతి భవేతి భవేతి వా |
హరహరేతి హరేతి హరేతి వా
భుజమనశ్శివమేవ నిరన్తరమ్ ||

ఇతి శ్రీమత్పరమహంస పరివ్రాజకాచార్య
శ్రీమచ్ఛఙ్కరభగవత్పాదపూజ్యకృత శివషడక్షరీస్తోత్రం సమ్పూర్ణమ్ |

Web Url: http://www.vignanam.org/veda/shiva-shadakshari-stotram-shuddhatelugu.html